Te ni̱ ini kɨvɨ̱‑ún.
Te ni̱ kaꞌa̱n‑ya̱ jíín‑de:
Ná kíja̱ꞌa‑yó íchi lado‑ún,
áchí‑ya̱.
Te ni̱ ka̱xndóo‑de ña̱yɨvɨ kuáꞌa̱‑ún.
Te súan‑ni ni̱ ka̱jaka‑de‑ya̱ iní ɨɨn barco.
Te suni kuaꞌa̱n yaku̱‑ga̱ barco lúlí jíín‑yá.
Te ni̱ ndonda ɨɨn tachi̱ xáa̱n.
Te suni ni̱ ndonda suꞌma̱ mar,
ni̱ kɨ̱vɨ ini̱ barco‑ún.
Te barco‑ún kuní chítú ndúcha iní núú.
Te máá‑yá,
kándee‑ya̱ ondé yata̱ barco‑ún,
kixí‑ya̱ sɨkɨ́ ɨ́ɨn saꞌma yíꞌi xini̱.
Te ni̱ ka̱xndúko̱o‑de‑ya̱.
Te kákaꞌa̱n‑de jíín‑yá:
Maestro,
á tú nákani ini̱‑ní ja̱ náa‑yo,
áchí‑de.
Te ni̱ nduko̱o‑ya̱.
Te ni̱ kaꞌa̱n xaa̱n‑yá nuu̱ tachí‑ún.
Te ni̱ kaꞌa̱n‑ya̱ jíín mar‑ún:
Náꞌín‑ni koo‑ró,
jukuiñi̱,
áchí‑ya̱.
Te ni̱ jukuiñi̱ tachi̱‑ún,
te náꞌín yúú íi̱‑ní ni̱ kuu.
Te ni̱ kaꞌa̱n‑ya̱ jíín‑de:
Naja̱ káyu̱ꞌú‑ro̱.
Naja̱ tú kákandíja‑ró,
áchí‑ya̱.
Te ni̱ kayu̱ꞌú xaa̱n‑dé.
Te ni̱ kakaꞌa̱n‑de:
Ndé cha̱a kúu cha̱a yáꞌa núsáá,
ja̱ ondé tachi̱ jíín mar kájandatu̱ nuu̱‑dé,
áchí‑de.